Verskeie foto’s van Ford Kugas wat gebrand het oor die laaste 13 maand in Suid-Afrika. Foto: Ford Vehicles Burning Facebook-groep.
Dit het egter die Jimmy-familie met verskeie vrae gelaat oor wat presies die brand, en Reshall se dood, veroorsaak het. Die familie het hulle eie ondersoekspan aangestel nadat Ford SA glo geweier het om betrokke te raak by die ondersoek, en daarna gepoog het om die aanvanklike bevindinge met hulle eie ondersoeke te weerlê.
Hy glo die sosialemediaveldtog het reeds talle lewens gered. “Meer mense sou moontlik al gesterf het, maar ek glo hulle is bewus van die brandgevaar en reageer nou vinniger as hulle sien daar is probleme met hulle Kugas. Dit terwyl Ford sê hulle kan nie die motor van die mark onttrek nie aangesien hulle vir nog data wag.”
Dr. David Klatzow, ŉ forensiese konsultant wat die Jimmy-familie help met hulle ondersoek, het gesê daar is twee soorte brande wat moontlik in die Ford Kuga kan ontstaan.
“In die Jimmy-geval blyk dit ŉ elektriese fout te wees wat die brand in die motor begin het. Die deure het gesluit en die insittende kon nie uitkom nie. In die ander gevalle is dit ŉ brand wat in die enjin ontstaan. As so ŉ enjin kan vlam vat terwyl iemand 120 km/h op die snelweg ry, is dit nie net ŉ gevaar vir die bestuurder en insittendes nie, maar vir alle padgebruikers,” het Klatzow gesê.
Hy het bevestig dat hulle bewus is van 43 voorvalle van Ford Kuga-brande in die afgelope jaar, maar dat Ford hulle glo glad nie bystaan in die ondersoeke nie. “Die motormaatskappy is baie moeilik, dit voel behoorlik of hulle die ondersoek wil kelder. Die maatskappy wil glad nie eens die elektriesebedradingsmodel van die motor verskaf nie, of die oorspronklike foto’s wat hulle tydens hulle ondersoek van Reshall se motor geneem het, beskikbaar stel nie.”
Ai ja nee, die Ford is gemaak vir ‘n tang en draad het my pa altyd gesê. Waar het jy gehoor jy moet jou voertuig gereeld te laat nagaan vir Enjin oorverhitting….. Mens laat jou voertuig diens en klaar. Chevies bo!!!